
RAPORT

asupra propunerii legislative privind extinderea reţelei 
pieţelor de gros 

În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind extinderea reţelei pieţelor de gros, transmisă cu adresa nr.P.l.-x 577 din 28 noiembrie 2005 şi înregistrată sub nr.24/528/29.11.2005. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil, cu amendamente, al Comisiei pentru administraţie publică, amenajarea teritoriului şi echilibru ecologic, avizul negativ al Comisiei juridice, de disciplină şi imunităţi şi punctul de vedere al Guvernului, în care nu se susţine adoptarea propunerii legislative.               

Propunerea legislativă are ca obiect de reglementare extinderea reţelei pieţelor de gros.

Propunerea legislativă privind extinderea reţelei pieţelor de gros  face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, modificat şi completat prin H.C.D. nr. 34/2005,  domnul Dănuţ Iacob - director în Ministerul Agriculturii, Pădurilor şi Dezvoltării Rurale.  
La lucrările comisiei au fost prezenţi 23 de deputaţi, din totalul de 24 membri ai comisiei.

Propunerea legislativă a fost respinsă în unanimitate, în  şedinţa din 13.12.2005, pentru următorul considerent:


 - propunerea legislativă nu indică resursele financiare necesare pentru  înfiinţarea şi funcţionarea pieţelor de gros, condiţie  impusă  de 
dispoziţiile art.138 alin.(5) din Constituţia României, republicată, şi ale art.15 din Legea nr.500/2002 privind finanţele publice, cu modificările şi completările ulterioare.
Propunerea legislativă a fost respinsă de Senat în şedinţa din 21 noiembrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, modificat şi completat prin H.C.D. nr. 34/2005, este de competenţa decizională  a Camerei Deputaţilor.
În cursul dezbaterilor, Comisia a hotărât respingerea următoarelor amendamente cuprinse în avizul Comisiei pentru administraţie publică, amenajarea teritoriului şi echilibru ecologic:

1.  Art.1. – Guvernul va stabili, până la sfârşitul anului 2006, reţeaua pieţelor de gros pe judeţe. (autor: dl.senator Gheorghe Funar)

2. Art.2. – Proiectarea şi realizarea investiţiilor în pieţele de gros se va desfăşura în perioada 2006-2008. (autor: dl.deputat Relu Fenechiu)

3. Art.3. – Fondurile necesare pentru realizarea acestor investiţii vor fi asigurate, anual, din bugetul de stat, bugetele locale şi alte surse legal constituite. (autori: dl.deputat Relu Fenechiu, dl.deputat Mircea Duşa, dl.deputat Petru Lificiu)

